มีอะไรกับแฟนคืนวันที่7ค่ะ แฟนไม่ได้ใส่ถุงยาง แต่ทำได้ไม่นานเราบอกว่าเจ็บ พอแล้ว เขาเลยไปสำเร็จความใครต่อเอง ไม่ได้หลั่งด้านใน แล้วมาวันนี้ วันที่9เม.ย.ช่วงเย็นๆ มีประจำเดือนมาแบบกระปริบกระปอย แบบต้องเข้าห้องน้ำอะค่ะ แล้วก็รู้สึกปวดปัสสาวะบ่อยด้วย มวนๆท้องน้อย (ประจำเดือนหมดล่าสุดวันที่24มี.ค.) รู้สึกว่ามันมาเร็วกว่าปกติค่ะ กังวลว่า มีโอกาสท้องไหมคะ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-การมีการฉีกขาดหรือการบาดเจ็บหรือแผลบริเวณช่องคลอดหรือปากมดลูก-มีเนื้องอกหรือมะเร็งที่ปากมดลูก-ภาวะแทรกซ้อนจากการตั้งครรภ์เช่นท้องนอกนอกมดลูก หรือแท้ง-เนื้องอกมดลูก-โรคติดต่อทางเพศสัมพันธ์เช่นหนองใน-การติดเชื้อของอวัยวะภายในอุ้งเชิงกรานสตรี-ภาวะฮอร์โมนในร่างกายไม่สมดุลจากการทำงานของรังไข่ที่ผิดปกติรอบเดือนปกติควรจะมาประมาณ 22-35 นับจากประจำเดือนครั้งก่อน เลือดในครั้งนี้จึงยังก้ำกึ่งว่าอาจจะเป็นเลือดประจำเดือนก็ได้ แต่อาจจะเร็วเกินไปที่จะเป็นเลือดจากประจำเดือนค่ะ หากเลือดมาในลักษณะคล้ายกับประจำเดือนคือมา 3-5 วันแล้วหยุดเอง อาจสังเกตอาการต่อไปได้ แต่ถ้าเลือดมาในลักษณะกระปริดกระปรอยไม่เหมือนประจำเดือน ร่วมกับปวดหน่วงท้องน้อย มีไข้ มีตกขาวที่ิผิดปกติ ควรไปพบสูตินรีแพทย์เพื่อตรวจเพิ่มเติมค่ะ การซื้อชุดตรวจการตั้งครรภ์จะให้ผลบวกได้เมื่อมีการปฏิสนธิ 10-14 วันขึ้นไป ตอนนี้ึจึงอาจจะยังบอกไม่ได้ค่ะแนะนำการมีเพศสัมพันธ์แบบป้องกันโดยใช้ถุงยางอนามัยเพื่อป้องกันการตั้งครรภ์หรือการติดโรคติดต่อทางเพศสัมพันธ์ เพราะถึงแม้จะยังไม่ได้ถึงจุดสุดยอด แต่อาจมีน้ำอสุจิเล็ดลอดออกมาในระหว่างมีเพศสัมพันธ์ได้ค่ะ